
DR.30.9.2003 101 
 

• Elaun Perkhidmatan Kritikal kepada pegawai perubatan, pegawai 
pergigian, pegawai farmasi dan jururawat; 

• Elaun Pakar bagi pegawai perubatan yang mempunyai kepakaran; 

• Elaun Kerja di Luar Waktu Kerja Biasa; 

• bayaran insentif pegawai kesihatan awam; 

• bayaran insentif pentadbiran hospital; 

• Elaun Wilayah bagi pegawai yang berasal daripada Semenanjung 
Malaysia ditugaskan ke Sabah atau Sarawak atau sebaliknya; 

• bayaran insentif pedalaman bagi pegawai yang ditempatkan di 
kawasan yang telah dikenal pasti di Sabah dan Sarawak; dan 

• memberi pelbagai kemudahan kepada pegawai perubatan yang 
layak seperti pinjaman kenderaan, pinjaman perumahan, pinjaman 
komputer, kemudahan kuaters mengikut kekosongan, skim 
pembiayaan keahlian kelab rekreasi dan sukan bagi pegawai 
kumpulan pengurusan dan profesional, kemudahan sewa rumah 
bagi Sabah dan Sarawak, dan kemudahan tambang percuma sekali 
dalam tempoh dua tahun untuk mengunjungi wilayah asal.  

 Pegawai Perubatan diwajibkan menjalani tempoh perkhidmatan wajib selama tiga 
tahun terus menerus di hospital kerajaan. Pegawai Perubatan ditempatkan sekurang-
kurangnya dua tahun di Sabah dan di Sarawak sebelum dipertimbangkan untuk bertukar ke 
Semenanjung. 

 Tuan Yang di-Pertua, Ahli Yang Berhormat bagi Bintulu telah menyuarakan 
masalah kekurangan doktor-doktor perubatan dan kakitangan hospital-hospital kerajaan 
perlu diatasi kerana banyak aduan diterima tentang perkhidmatan yang diberi di hospital 
kerajaan berikutan masalah-masalah tersebut. 

 Untuk pengetahuan Ahli Yang Berhormat, Kementerian Kesihatan Malaysia 
sentiasa berusaha untuk mengatasi kekurangan Pegawai-pegawai Perubatan dan 
kakitangan di hospital-hospital kerajaan.  Pada masa ini terdapat sejumlah 9,554 orang 
Pegawai Perubatan yang berkhidmat di Kementerian Kesihatan, 8,984 orang Pegawai 
Perubatan (Tetap), 487 Pegawai Perubatan (Kontrak) warganegara asing dan 83 orang 
Pegawai Perubatan (Kontrak) warganegara Malaysia. 

 Pertambahan Pegawai Perubatan baru pada setiap tahun adalah dianggarkan 
seramai 1,100 orang iaitu graduan lepasan institusi pengajian tinggi awam, institusi 
pengajian tinggi swasta telah universiti-universiti luar negara. Pada masa sekarang 
pengisian anggota Paramedik dan Auxiliary adalah sejumlah 63,273 orang.  Pertambahan 
anggota Paramedik dan  Auxiliary baru setiap tahun adalah dianggarkan seramai 6,000 
orang. 

Untuk makluman Ahli Yang Berhormat bagi Bukit Bintang bagi skim import doktor 
daripada negara asing pula, kerajaan akan meneruskan pengambilan Pegawai Perubatan 
(Kontrak) warganegara asing dari negara luar seperti Indonesia, India, Pakistan, Myanmar 
dan Bangladesh.  Sehingga 23 September 2003, seramai 487  orang Pegawai Perubatan 
(Kontrak) warganegara negara asing telah diambil. 

Tuan Yang di-Pertua, mengenai cadangan Ahli-ahli Yang Berhormat bagi Beluran, 
Selangau dan Bukit Bintang bahawa dasar Kementerian Kesihatan yang sedia ada iaitu 
satu hospital untuk satu daerah perlu diubah dengan menambahkan bilangan hospital di 
sesuatu daerah.  Ini kerana kawasan seperti Tempid dan Tamparuli di Sabah mempunyai 
bilangan pesakit yang terlalu ramai dan satu hospital atau klinik tidak memadai. 

Untuk makluman Ahli Yang Berhormat, terdapat sebanyak 121 buah hospital dan 
institusi perubatan di seluruh negara.  Pada masa ini kementerian belum bercadang untuk 
membina lebih daripada sebuah hospital di setiap daerah.  Ini memandangkan kebanyakan 
hospital di daerah-daerah kecil masih kurang digunakan. 

  



* Elaun Perkhidmatan Kritikal kepada pegawai perubatan, pegawai pergigian, pegawai farmasi dan jururawat; * Elaun Pakar bagi pegawai perubatan yang mempunyai kepakaran; * Elaun Kerja di Luar Waktu Kerja Biasa; * bayaran insentif pegawai kesihatan awam; * bayaran insentif pentadbiran hospital; * Elaun Wilayah bagi pegawai yang berasal daripada Semenanjung Malaysia ditugaskan ke Sabah atau Sarawak atau sebaliknya; * bayaran insentif pedalaman bagi pegawai yang ditempatkan di kawasan yang telah dikenal pasti di Sabah dan Sarawak; dan. * memberi pelbagai kemudahan kepada pegawai perubatan yang layak seperti pinjaman kenderaan, pinjaman perumahan, pinjaman komputer, kemudahan kuaters mengikut kekosongan, skim pembiayaan keahlian kelab rekreasi dan sukan bagi pegawai kumpulan pengurusan dan profesional, kemudahan sewa rumah bagi Sabah dan Sarawak, dan kemudahan tambang percuma sekali dalam tempoh dua tahun untuk mengunjungi wilayah asal. Pegawai Perubatan diwajibkan menjalani tempoh perkhidmatan wajib selama tiga tahun terus menerus di hospital kerajaan. Pegawai Perubatan ditempatkan sekurang- kurangnya dua tahun di Sabah dan di Sarawak sebelum dipertimbangkan untuk bertukar ke Semenanjung. Tuan Yang di-Pertua, Ahli Yang Berhormat bagi Bintulu telah menyuarakan masalah kekurangan doktor-doktor perubatan dan kakitangan hospital-hospital kerajaan perlu diatasi kerana banyak aduan diterima tentang perkhidmatan yang diberi di hospital kerajaan berikutan masalah-masalah tersebut. Untuk pengetahuan Ahli Yang Berhormat, Kementerian Kesihatan Malaysia sentiasa berusaha untuk mengatasi kekurangan Pegawai-pegawai Perubatan dan kakitangan di hospital-hospital kerajaan. Pada masa ini terdapat sejumlah 9,554 orang Pegawai Perubatan yang berkhidmat di Kementerian Kesihatan, 8,984 orang Pegawai Perubatan (Tetap), 487 Pegawai Perubatan (Kontrak) warganegara asing dan 83 orang Pegawai Perubatan (Kontrak) warganegara Malaysia. Pertambahan Pegawai Perubatan baru pada setiap tahun adalah dianggarkan seramai 1,100 orang iaitu graduan lepasan institusi pengajian tinggi awam, institusi pengajian tinggi swasta telah universiti-universiti luar negara. Pada masa sekarang pengisian anggota Paramedik dan Auxiliary adalah sejumlah 63,273 orang. Pertambahan anggota Paramedik dan Auxiliary baru setiap tahun adalah dianggarkan seramai 6,000 orang. Untuk makluman Ahli Yang Berhormat bagi Bukit Bintang bagi skim import doktor daripada negara asing pula, kerajaan akan meneruskan pengambilan Pegawai Perubatan (Kontrak) warganegara asing dari negara luar seperti Indonesia, India, Pakistan, Myanmar dan Bangladesh. Sehingga 23 September 2003, seramai 487 orang Pegawai Perubatan (Kontrak) warganegara negara asing telah diambil. Tuan Yang di-Pertua, mengenai cadangan Ahli-ahli Yang Berhormat bagi Beluran, Selangau dan Bukit Bintang bahawa dasar Kementerian Kesihatan yang sedia ada iaitu satu hospital untuk satu daerah perlu diubah dengan menambahkan bilangan hospital di sesuatu daerah. Ini kerana kawasan seperti Tempid dan Tamparuli di Sabah mempunyai bilangan pesakit yang terlalu ramai dan satu hospital atau klinik tidak memadai. Untuk makluman Ahli Yang Berhormat, terdapat sebanyak 121 buah hospital dan institusi perubatan di seluruh negara. Pada masa ini kementerian belum bercadang untuk membina lebih daripada sebuah hospital di setiap daerah. Ini memandangkan kebanyakan hospital di daerah-daerah kecil masih kurang digunakan.